Miehen työ (palkinto)

Miehen työ -palkinto on Tasa-arvoasiain neuvottelukunnan vuosittain jakama palkinto henkilölle tai taholle, joka on edistänyt sukupuolten tasa-arvon toteutumista erityisesti miehiin tai poikiin liittyen, edistänyt miesten ja poikien emansipaatiota ja purkanut kapeita sukupuolirooleja. Palkintoa on jaettu vuodesta 1998.Miesdokumenttielokuvat saavat tasa-arvopalkinnon, Tasa-arvoasiain neuvottelukunta 4.6.2010, viitattu 12.1.2015.

Palkinnon saajat
1998
Ensimmäiset Miehen työ -palkinnot 1998 myönnettiin Lyömätön linja ry:lle, Jussi-projektille, Mobile-tukiasemille sekä Pasi Aholalle ja Timo Mikkilälle miesten harjoittaman väkivallan vastaisesta työstä.
1999
Palkintoja ei jaettu.
2000
Miesaktivistit Hannu Säävälä ja Eero Keinänen sekä oululainen CCC Software Professionals Oy aktiivisen isyyden sekä mieskaveritoiminnan tukemisesta.
2001
Vantaalaisen Jääsydämet-jääkiekkojoukkueen valmentajat Ilkka ja Ville Turkka suvaitsevaisuuteen ja tasa-arvoon pyrkivän miehen mallin vahvistamisesta.
2002
Tamperelainen miestutkija Arto Jokinen kriittisen miestutkimuksen pitkäjänteisestä edistämisestä.
2003
Seta ry:n pääsihteeri Jussi Nissinen miesten ja naisten moninaisuuden esiin nostamisesta ja tukemisesta erityisesti seksuaalisuuden ja sukupuolisuuden alueella.
2004
Kirjailija Reko Lundán naisiin kohdistuvan väkivallan esiin nostamisesta taiteen keinoin.
2005
Jyväskylän yliopiston kasvatustieteen tohtori Jouko Huttunen uraauurtavasta isyystutkimuksesta ja pitkäjänteisestä vaikuttamisesta isyyden arvon nostamiseksi.
2006
Kajaanilasen Teppanan koulun luokanopettaja Aaro Heikkinen tasa-arvotietoisesta ja sukupuolisensitiivisestä kasvatustyöstä alakouluikäisten opetuksessa.
2007
Yhteisötyöntekijä Hilmi Oral Oulun seudun Setlementin Ystävyystalosta maahanmuuttajamiesten parissa tehtävästä tasa-arvotyöstä.
2008
Poliisitarkastaja Mikko Lampikoskelle tasa-arvotyöstä poliisitoiminnassa.Miehen työ -palkinto 2008 poliisitarkastaja Mikko Lampikoskelle, Tane 13.6.2008, viitattu 12.1.2015.
2009
Brittisosiologi, professori Jeff Hearn merkittävästä sukupuolen- ja kriittisen miestutkimuksen kehittämisestä ja siten myös suomalaiseen alan tutkimukseen vaikuttamisesta.Miehen työ -palkinto 2009 professori Jeff Hearnille, Tane 20.8.2009, viitattu 12.1.2015.

2010
Joonas Berghäll ja Mika Hotakainen elokuvasta Miesten vuoro, Visa Koiso-Kanttila elokuvasta Miehen kuva ja Mika Ronkainen elokuvasta Freetime Machos, ansiokkaasta suomalaisten miesten käsittelystä dokumenttielokuvissa.
2011
STTK:n asiantuntija Ralf Sund keskustelun herättämisestä eronneiden miesten oikeudesta isyyteen ja lasten oikeudesta kumpaankin vanhempaan.
2012
Setlementtinuorten Hämeen piiri ry poikien parissa tehdystä sukupuolisensitiivisestä työstä Kölvi-projektissa.Kenelle Miehen työ 2014 -palkinto?  Tane 9.8.2014, viitattu 12.1.2015.
2013
Lasse Reijomaa uraauurtavasta miesaktivismista.
2014
Helsinkiläinen Poikien Talo ja tamperelainen Miesten kansalaistalo Mattila.Miehen työ -palkinto poika- ja miestyölle , Turun Sanomat 19.11.2014, viitattu 12.1.2015.
2015
Miessakit ry miesten hyvinvointia tukevasta työstä.

 2016 
Ali ja Husu -ohjelman juontajat Ali Jahangiri ja Abdirahim ”Husu” Hussein työstä mieheyteen ja maahanmuuttajuuteen liitettyjen stereotypioiden purkamiseksi. Ohjelmaa esitettiin YLE Puheella vuosina 2013-2016.

 2017 
Väestöliiton Poikien Puhelin sukupuolisensitiivisestä työstä poikien ja nuorten miesten kasvun tukemiseksi.

 2018 
Kansanedustaja Kari Uotila pitkäjänteisestä ja vaikuttavasta työstä rakenteellisen epätasa-arvon purkamiseksi, erityisesti poikien ja miesten hyväksi.

 2019 
Isähaaste työn ja perheen yhteensovittamisen edistämiseksi tehdystä työstä, joka oli saanut alkunsa neljän isän aloitteesta.

 2020 
Hufvudstadsbladetin urheilusivujen vastaava toimittaja Filip Saxén urheilumaailman rahoitukseen liittyvien tasa-arvo-ongelmien sekä eettisten ongelmien esille nostamisesta. Hänen aktiivinen toiminta on vaikuttanut siihen, että Hufvudstadsbladet uutisoi määrällisesti yhtä paljon nais- kuin miesurheilusta. 

 2021 
Mieskaveritoiminnassa miehet toimivat kavereina yksin lastaan kasvattavien vanhempien lapsille, joilla ei ole yhteyttä omaan isäänsä tai muihin miehiin. Kolme vuosikymmentä jatkunut toiminta on käynnistynyt Pienperheyhdistys ry:n aloitteesta.

 2022 
Valokuvataiteilija Kenneth Bambergin Johan-valokuvanäyttely miesten kohtaaman lähisuhdeväkivallan esiin nostamisesta. Teokset herättävät pohtimaan kulttuurin mieskuvaa ja sitä, miten se voi rajoittaa miesten ja poikien mahdollisuutta pyytää ja saada apua sekä näyttää tunteitaan.

 2023 
Palkintoa ei jaettu.

Lähteet

Luokka:Suomalaiset palkinnot